เอไลฟ์ฯเน้นขายผ่านแบงก์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — เอไลฟ์ฯ ตั้งเป้าเบี้ย 600 ล้านบาท เล็งขายผ่านธนาคาร 
นายเชาว์พันธุ์ พันธุ์ทอง กรรมการผู้จัดการ บริษัท แอ๊ดวานซ์ ไลฟ์ ประกันชีวิต หรือเอไลฟ์ฯ เปิดเผยว่า ปี 2553 ตั้งเป้าทำเบี้ยรับรวม 600 ล้านบาท เพิ่มขึ้น 56% จากปี 2552 ที่มีเบี้ยรับรวม 383 ล้านบาท โดยจะเพิ่มช่องทางการขายผ่านธนาคารให้มากขึ้น
สำหรับแผนการตลาดในปีนี้จะเริ่มรุกตลาดมากขึ้น เน้นขยายฐานลูกค้าไปยังกลุ่มสาขาอาชีพต่างๆ ที่มีฐานภาษีอยู่ในระดับ 20% ขึ้นไป โดยจัดโครงสร้างการวางแผนทางการเงินให้เหมาะกับรูปแบบการใช้ชีวิตของกลุ่มอาชีพนั้นๆ มากขึ้น โดยได้เตรียมพัฒนาบุคลากรที่เรียกว่าเวลท์ แอสซิสแทนซ์ (Wealth Assistance) อีก 100 อัตรา เพื่อรองรับการเติบโตของธุรกิจที่ปรึกษาด้านการเงินส่วนบุคคลที่คาดว่าจะขยายตัวอย่างต่อเนื่อง หลังจากบริษัทเปิดให้บริการที่ปรึกษาการเงินส่วนบุคคลเอไลฟ์แพลนเมื่อกลางปีที่ผ่านมา
นายเชาว์พันธุ์ กล่าวว่า กลางปีนี้บริษัทได้มีการเตรียมการพัฒนารูปแบบผลิตภัณฑ์ที่จะออกมาให้มีความหลากหลายมากยิ่งขึ้น ทั้งผลิตภัณฑ์การออมเพื่อการศึกษาสำหรับวัยเด็ก ผลิตภัณฑ์การออมเพื่อการลงทุนสำหรับวัยทำงาน ผลิตภัณฑ์บำนาญสำหรับวัยเกษียณ 
สำหรับผลการดำเนินงานในปี 2552 มีเบี้ยรับรวม 383 ล้านบาท เติบโต 45% แบ่งเป็นเบี้ยรับปีแรก 215 ล้านบาท เติบโต 29% และเป็นเบี้ยรับปีต่ออายุ 168 ล้านบาท เติบโต 71% ส่วนขนาดสินทรัพย์รวมมี 507 ล้านบาท เติบโตขึ้นกว่า 52% ซึ่งเติบโตดีขึ้นกว่าปี 2551 และดีกว่าเป้าหมายที่ได้กำหนดไว้อย่างมาก